ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
2 ଅକ୍ଟୋବରରେ ଚିତ୍ତୋରଗଡ ଏବଂ ଗ୍ୱାଲିଅର୍ ପରିଦର୍ଶନ କରିବେ ପ୍ରଧାନମନ୍ତ୍ରୀ
ମଧ୍ୟପ୍ରଦେଶରେ ପ୍ରାୟ 19,260 କୋଟି ଟଙ୍କା ମୂଲ୍ୟର ପ୍ରକଳ୍ପର ଶିଳାନ୍ୟାସ କରିବେ ପ୍ରଧାନମନ୍ତ୍ରୀ
ସଡକ ସଂଯୋଗ ପାଇଁ ଏକ ପ୍ରମୁଖ କାର୍ଯ୍ୟ ଭାବରେ ଦିଲ୍ଲୀ-ଭଦୋଦରା ଏକ୍ସପ୍ରେସୱେକୁ ଦେଶକୁ ଉତ୍ସର୍ଗ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ପିଏମଏୱାଇ- ଗ୍ରାମିନ୍ ଅଧୀନରେ ନିର୍ମିତ 2.2 ଲକ୍ଷରୁ ଅଧିକ ଘରର ଗୃହ ପ୍ରବେଶ ଆରମ୍ଭ କରିବେ
ଜଳ ଜୀବନ ମିଶନ ଅଧୀନରେ ଥିବା ପ୍ରକଳ୍ପର ଭିତ୍ତି ପ୍ରସ୍ତର ସ୍ଥାପନ ଏବଂ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଭିତ୍ତିଭୂମି ମିଶନ ଅଧୀନରେ ନଅଟି ସ୍ୱାସ୍ଥ୍ୟ କେନ୍ଦ୍ରର ବିକାଶ ପାଇଁ ଶିଳାନ୍ୟାସ ମଧ୍ୟ କରାଯିବ
ରାଜସ୍ଥାନରେ ପ୍ରାୟ 7,000 କୋଟି ଟଙ୍କା ମୂଲ୍ୟର ପ୍ରକଳ୍ପର ମୂଳଦୁଆ ପକାଇବେ ପ୍ରଧାନମନ୍ତ୍ରୀ
ଗ୍ୟାସ ଭିତ୍ତିକ ଅର୍ଥନୀତିକୁ ଆହୁରି ପ୍ରୋତ୍ସାହିତ କରିବା ପାଇଁ ଆଉ ଏକ ପଦକ୍ଷେପ ଭାବରେ ପ୍ରଧାନମନ୍ତ୍ରୀ ମେହସାନା - ଭଟିଣ୍ଡା - ଗୁରୁଦାସପୁର ଗ୍ୟାସ ପାଇପଲାଇନକୁ ଉତ୍ସର୍ଗ କରିବେ
ରାଜସ୍ଥାନରେ ପ୍ରଧାନମନ୍ତ୍ରୀଙ୍କ ଦ୍ୱାରା ଏକାଧିକ ରେଳ ଏବଂ ସଡକ କ୍ଷେତ୍ର ପ୍ରକଳ୍ପ ଉତ୍ସର୍ଗୀକୃତ ହେବ
ସ୍ବଦେଶ ଦର୍ଶନ ଯୋଜନା ଅନ୍ତର୍ଗତ ନାଥଦ୍ୱାରରେ ବିକଶିତ ପର୍ଯ୍ୟଟନ ସୁବିଧାକୁ ମଧ୍ୟ ପ୍ରଧାନମନ୍ତ୍ରୀ ଉତ୍ସର୍ଗ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 2 ଅକ୍ଟୋବର, 2023 ରେ ରାଜସ୍ଥାନ ଏବଂ ମଧ୍ୟପ୍ରଦେଶ ଗସ୍ତ କରିବେ। ପୂର୍ବାହ୍ନ 10:45 ସମୟରେ ପ୍ରଧାନମନ୍ତ୍ରୀ ଦେଶ ପାଇଁ ଅନେକ ପ୍ରକଳ୍ପକୁ ଉତ୍ସର୍ଗ କରିବେ ଏବଂ ରାଜସ୍ଥାନର ଚିତ୍ତୋରଗଡରେ ପ୍ରାୟ 7,000 କୋଟି ଟଙ୍କା ମୂଲ୍ୟର ବିଭିନ୍ନ ବିକାଶମୂଳକ ପ୍ରକଳ୍ପର ମୂଳଦୁଆ ପକାଇବେ। ପୂର୍ବାହ୍ନ ପ୍ରାୟ ସାଢ଼େ 3 ଟାର ପ୍ରଧାନମନ୍ତ୍ରୀ ଗ୍ୱାଲିଅରରେ ପହଞ୍ଚିବେ ଯେଉଁଠାରେ ସେ ପ୍ରାୟ 19,260 କୋଟି ଟଙ୍କା ମୂଲ୍ୟର ଏକାଧିକ ବିକାଶମୂଳକ କାର୍ଯ୍ୟର ଶିଳାନ୍ୟାସ କରିବା ସହିତ ଦେଶକୁ ଉତ୍ସର୍ଗ କରିବେ।
ଚିତ୍ତୋରରଗଡରେ ପ୍ରଧାନମନ୍ତ୍ରୀ
ଗ୍ୟାସ ଭିତ୍ତିକ ଅର୍ଥନୀତିକୁ ପ୍ରୋତ୍ସାହିତ କରିବା ପାଇଁ ଆଉ ଏକ ପଦକ୍ଷେପରେ ମେହସାନା - ଭଟିଣ୍ଡା - ଗୁରୁଦାସପୁର ଗ୍ୟାସ ପାଇପଲାଇନକୁ ପ୍ରଧାନମନ୍ତ୍ରୀ ଉତ୍ସର୍ଗ କରିବେ। ପ୍ରାୟ 4500 କୋଟି ଟଙ୍କା ବ୍ୟୟରେ ଏହି ପାଇପଲାଇନ ନିର୍ମାଣ କରାଯାଇଛି। ପ୍ରଧାନମନ୍ତ୍ରୀ ଆବୁ ରୋଡରେ ଏଚପିସିଏଲ୍ ର ଏଲପିଜି ପ୍ଲାଣ୍ଟକୁ ମଧ୍ୟ ଉତ୍ସର୍ଗ କରିବେ। ଏହି କାରଖାନା ବାର୍ଷିକ 86 ଲକ୍ଷ ସିଲିଣ୍ଡର ବଟଲ୍ କରିବ ଏବଂ ବିତରଣ କରିବ ଏବଂ ବାର୍ଷିକ ସିଲିଣ୍ଡର ପରିବହନ କରୁଥିବା ଟ୍ରକଗୁଡିକର ଯାତ୍ରାରେ ପ୍ରାୟ 0.75 ନିୟୁତ କିଲୋମିଟର ହ୍ରାସ ହେବ, ଯାହା ବାର୍ଷିକ ପ୍ରାୟ 0.5 ମିଲିୟନ୍ ଟନ୍ ଅଙ୍ଗାରକାମ୍ଳ ନିର୍ଗମନକୁ ହ୍ରାସ କରିବାରେ ସାହାଯ୍ୟ କରିବ । ସେ ଅଜମର୍ ବଟଲିଂ ପ୍ଲାଣ୍ଟ, ଆଇଓସିଏଲ୍ ରେ ଅତିରିକ୍ତ ଷ୍ଟୋରେଜ୍ ମଧ୍ୟ ଦେଶକୁ ଉତ୍ସର୍ଗ କରିବେ।
1480 କୋଟିରୁ ଅଧିକ ବ୍ୟୟରେ ନିର୍ମିତ ଏହି ଦାରା-ଝାଲାୱର-ତିନଧର ବିଭାଗରେ ଏନଏଚ-12  ରେ 4 ଲେନ ବିଶିଷ୍ଟ ରାସ୍ତାକୁ ପ୍ରଧାନମନ୍ତ୍ରୀ ଉତ୍ସର୍ଗ କରିବେ। ଏହି ପ୍ରକଳ୍ପ କୋଟା ଏବଂ ଝାଲାୱାର ଜିଲ୍ଲାରୁ ଖଣି ଉତ୍ପାଦନର ପରିବହନକୁ ସହଜ କରିବାରେ ସାହାଯ୍ୟ କରିବ। ଆହୁରି ମଧ୍ୟ, ସାୱାଇ ମାଧୋପୁରରେ ରେଳୱେ ଓଭର ବ୍ରିଜ୍  ର ଦୁଇଟି ଗାଡ଼ିରୁ ଚାରି ଲେନ ପର୍ଯ୍ୟନ୍ତ ନିର୍ମାଣ ଏବଂ ପ୍ରଶସ୍ତିକରଣ ପାଇଁ ଭିତ୍ତି ପ୍ରସ୍ତର ମଧ୍ୟ ରଖାଯିବ। ଏହି ପ୍ରକଳ୍ପ ଟ୍ରାଫିକ୍ ଜାମ୍ ସମସ୍ୟାରୁ ମୁକ୍ତି ଯୋଗାଇବାରେ ସାହାଯ୍ୟ କରିବ।
ପ୍ରଧାନମନ୍ତ୍ରୀଙ୍କ ଦ୍ବାରା ଦେଶ ପାଇଁ ଉତ୍ସର୍ଗୀକୃତ ଏହି ରେଳ ପ୍ରକଳ୍ପଗୁଡିକ ଚିତ୍ତୋରଗଡ - ନେମୁଚ ରେଳ ଲାଇନ ଏବଂ କୋଟା - ଚିତ୍ତୋରଗଡ ବିଦ୍ୟୁତକରଣ ରେଳ ଲାଇନକୁ ଦ୍ୱିଗୁଣିତ କରିବା ସହିତ ଅନ୍ତର୍ଭୁକ୍ତ। 650 କୋଟିରୁ ଅଧିକ ଟଙ୍କା ବ୍ୟୟରେ ଏହି ପ୍ରକଳ୍ପଗୁଡିକ ସମ୍ପୂର୍ଣ୍ଣ ହୋଇଛି ଏବଂ ଏହି ଅଞ୍ଚଳରେ ରେଳ ଭିତ୍ତିଭୂମି ମଜବୁତ ହେବ । ଏହା ରାଜସ୍ଥାନର ଐତିହାସିକ ସ୍ଥାନଗୁଡିକରେ ପର୍ଯ୍ୟଟନକୁ ମଧ୍ୟ ବୃଦ୍ଧି କରିବେ |
ସ୍ବଦେଶ ଦର୍ଶନ ଯୋଜନା ଅନ୍ତର୍ଗତ ନାଥଦ୍ୱାରରେ ବିକଶିତ ପର୍ଯ୍ୟଟନ ସୁବିଧାକୁ ପ୍ରଧାନମନ୍ତ୍ରୀ ଉତ୍ସର୍ଗ କରିବେ। ସନ୍ଥ ଭାଲାବାଚାର୍ଯ୍ୟଙ୍କ ଦ୍ବାରା ପ୍ରଚାରିତ ପୁଷ୍ଟିମାର୍ଗର ଲକ୍ଷ ଲକ୍ଷ ଅନୁଗାମୀମାନଙ୍କ ପାଇଁ ନାଥଦ୍ବାର ବିଶ୍ବାସର ପ୍ରମୁଖ କେନ୍ଦ୍ର ଅଟେ। ନାଥଦ୍ବାର ଠାରେ ଏକ ଆଧୁନିକ 'ପର୍ଯ୍ୟଟନ ବ୍ୟାଖ୍ୟା ଏବଂ ସାଂସ୍କୃତିକ କେନ୍ଦ୍ର' ବିକଶିତ ହୋଇଛି, ଯେଉଁଠାରେ ପର୍ଯ୍ୟଟକମାନେ ଶ୍ରୀନାଥଜୀଙ୍କ ଜୀବନ ବିଷୟରେ ବିଭିନ୍ନ ଦିଗ ଅନୁଭବ କରିପାରିବେ। ଆହୁରି ମଧ୍ୟ ପ୍ରଧାନମନ୍ତ୍ରୀ ଇଣ୍ଡିଆ ଇନଷ୍ଟିଚ୍ୟୁଟ୍ ଅଫ୍ ଇନଫରମେସନ୍ ଟେକ୍ନୋଲୋଜି, କୋଟା ର ସ୍ଥାୟୀ କ୍ୟାମ୍ପସକୁ ଦେଶ ପାଇଁ ଉତ୍ସର୍ଗ କରିବେ।
ଗ୍ବାଲିୟରରେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ପ୍ରାୟ 19,260 କୋଟି ଟଙ୍କାରୁ ଅଧିକ ମୂଲ୍ୟର ଏକାଧିକ ବିକାଶମୂଳକ କାର୍ଯ୍ୟର ଶିଳାନ୍ୟାସ କରିବେ ଏବଂ ଦେଶକୁ ଉତ୍ସର୍ଗ କରିବେ।
ସମଗ୍ର ଦେଶରେ ସଂଯୋଗ ବୃଦ୍ଧି ପାଇଁ ଆଉ ଏକ ପଦକ୍ଷେପର ଅଂଶସ୍ବରୂପ ପ୍ରଧାନମନ୍ତ୍ରୀ ପ୍ରାୟ 11,895 କୋଟି ଟଙ୍କା ବ୍ୟୟରେ ବିକଶିତ ହୋଇଥିବା ଦିଲ୍ଲୀ-ଭଦୋଦରା ଏକ୍ସପ୍ରେସୱେ ଦେଶକୁ ଉତ୍ସର୍ଗ କରିବେ। 1880 କୋଟି ଟଙ୍କାରୁ ଅଧିକ ମୂଲ୍ୟର ପାଞ୍ଚଟି ବିଭିନ୍ନ ସଡକ ପ୍ରକଳ୍ପ ପାଇଁ ସେ ଭିତ୍ତିପ୍ରସ୍ତର ସ୍ଥାପନ କରିବେ।
ସମସ୍ତଙ୍କର ନିଜର ଘର ଅଛି ବୋଲି ସୁନିଶ୍ଚିତ କରିବା ପ୍ରଧାନମନ୍ତ୍ରୀଙ୍କ ନିରନ୍ତର ଉଦ୍ୟମ। ଏହି ଲକ୍ଷ୍ୟ ଅନୁଯାୟୀ, ପିଏମଏୱାଇ - ଗ୍ରାମିନ ଅଧୀନରେ ନିର୍ମିତ 2.2 ଲକ୍ଷରୁ ଅଧିକ ଘରର ଗୃହ ପ୍ରବେଶ ପ୍ରଧାନମନ୍ତ୍ରୀଙ୍କ ଦ୍ବାରା ଆରମ୍ଭ ହେବ। ସେ ପ୍ରାୟ 140 କୋଟି ଟଙ୍କା ବ୍ୟୟରେ ପିଏମଏୱାଇ- ଅର୍ବାନ୍ ଅଧୀନରେ ନିର୍ମିତ ଘରଗୁଡ଼ିକୁ ମଧ୍ୟ ଉତ୍ସର୍ଗ କରିବେ |
ନିରାପଦ ଏବଂ ପର୍ଯ୍ୟାପ୍ତ ପାନୀୟ ଜଳ ଯୋଗାଇବା ସରକାରଙ୍କ ଏକ ପ୍ରମୁଖ ଧ୍ୟାନ କ୍ଷେତ୍ର ଅଟେ। ଏହି ଲକ୍ଷ୍ୟକୁ ଆଗକୁ ବଢ଼ାଇ ପ୍ରଧାନମନ୍ତ୍ରୀ ଗ୍ୱାଲିଅର ଏବଂ ସେଓପୁର ଜିଲ୍ଲାରେ 1530 କୋଟି ଟଙ୍କାରୁ ଅଧିକ ମୂଲ୍ୟର ଜଳ ଜୀବନ ମିଶନର ପ୍ରକଳ୍ପର ଶିଳାନ୍ୟାସ ପକାଇବେ। ଏହି ପ୍ରକଳ୍ପଗୁଡିକ ଦ୍ବାରା ମିଳିତ ଭାବରେ ଏହି ଅଞ୍ଚଳର 720 ରୁ ଅଧିକ ଗାଁ ଉପକୃତ ହେବେ |
ସ୍ୱାସ୍ଥ୍ୟ ଭିତ୍ତିଭୂମିକୁ ଆହୁରି ବଢ଼ାଇବା ପାଇଁ ପ୍ରଧାନମନ୍ତ୍ରୀ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଭିତ୍ତିଭୂମି ମିଶନ ଅଧୀନରେ ନଅଟି ସ୍ୱାସ୍ଥ୍ୟ କେନ୍ଦ୍ରର ମୂଳଦୁଆ ପକାଇବେ। 150 କୋଟି ଟଙ୍କାରୁ ଅଧିକ ନିବେଶରେ ସେଗୁଡିକ ବିକଶିତ ହେବ।
ପ୍ରଧାନମନ୍ତ୍ରୀ ଆଇଆଇଟି ଇନ୍ଦୋରର ଏକାଡେମିକ୍ ଭବନକୁ ଉତ୍ସର୍ଗ କରିବେ ଏବଂ କ୍ୟାମ୍ପସରେ ହଷ୍ଟେଲ ଏବଂ ଅନ୍ୟାନ୍ୟ କୋଠା ପାଇଁ ଭିତ୍ତି ପ୍ରସ୍ତର ସ୍ଥାପନ କରିବେ। ଆହୁରି ମଧ୍ୟ ପ୍ରଧାନମନ୍ତ୍ରୀ ଇନ୍ଦୋରରେ ମଲ୍ଟି-ମୋଡାଲ ଲଜିଷ୍ଟିକ୍ ପାର୍କର ଭିତ୍ତି ପ୍ରସ୍ତର ସ୍ଥାପନ କରିବେ। ସେ ଉଜ୍ଜୟନରେ ଇଣ୍ଟିଗ୍ରେଟେଡ୍ ଇଣ୍ଡଷ୍ଟ୍ରିଆଲ୍ ଟାଉନସିପ୍, ଆଇଓସିଏଲ୍ ବଟଲିଂ ପ୍ଲାଣ୍ଟ, ଗ୍ୱାଲିଅରର ଅଟଳ ବିହାରୀ ବାଜପେୟୀ ଦିବ୍ୟାଙ୍ଗ କ୍ରୀଡ଼ା ତାଲିମ କେନ୍ଦ୍ର ତଥା ଆହୁରି ଅନେକ ପ୍ରକଳ୍ପକୁ ଦେଶକୁ ଉତ୍ସର୍ଗ କରିବେ।
BS
(